open-index/open-wikipedia-markdown huggingface dataset:
SM UC-22

**SM UC-22** oli Saksan keisarikunnan laivaston tyypin UC II sukellusvene.

## Valmistus
Alus tilattiin 29. elokuuta 1915 Hampurista Blohm + Vossilta, missä köli laskettiin telakkanumerolla 272. Alus laskettiin vesille 1. helmikuuta 1916 ja otettiin palvelukseen 30. kesäkuuta ensimmäisenä päällikkönään everstiluutnantti Heino von Heimburg.

## Palvelus
Alus liitettiin 12. lokakuuta 1916 Polan laivueeseen. Ennen ensimmäisen maailmansodan päättymistä alus oli tehnyt 15 partiomatkaa, joilla se upotti 22 alusta (yhteensä 41&nbsp;351 tonnia) ja vaurioitti kolmea alusta. Lisäksi alus upotti Ranskan laivaston sukellusvene *[[Ariane (Q100)|Arianen]]*. Se antautui ympärysvalloille 3. helmikuuta 1919.

Se luovutettiin 20. kesäkuuta 1920 tehdyllä suurlähettiläiden päätöksellä sotakorvauksena Ranskalle, joka romutti veneen.

## Lähteet
*

### Viitteet
Erkki Leppäkoski

**Erkki Juhani Leppäkoski** (s. 25. tammikuuta 1941 Helsinki) on suomalainen ympäristö- ja meribiologi. Hän toimi Åbo Akademin ekologian ja ympäristönsuojelun professorina vuosina 1974–2005.

## Koulutus

Leppäkoski tuli ylioppilaaksi Naantalin yhteiskoulusta vuonna 1959. Hän väitteli tohtoriksi Turun yliopistosta vuonna 1975.

## Ura

Leppäkoski työskenteli merentutkijana Ruotsissa Bohuslänin maakunnan rannikolla 1966–1972. Hän on tutkinut meren pohjaeläimistöä ja likaantumisen vaikutuksia siihen Lounais-Suomessa, Etelä-Itämerellä ja Ruotsin länsirannikolla.

Leppäkosken erikoisalaksi muotoutui 1980-luvun alusta alkaen Itämeren vieraslajien historia, levinneisyys, vaikutukset, riskinarviointi ja torjunta. Myöhemmin hänen työnsä laajeni käsittämään Euroopan sisämerien eli Itämeren, Mustanmeren ja Kaspianmeren vertailun.

Leppäkoski oli Suomen Akatemiassa Valtion ympäristötieteellisen toimikunnan puheenjohtaja ja Tieteen keskustoimikunnan jäsen vuosina 1989–1994. Hän on tehnyt 113 kolumnia *[[Turun Sanomat|Turun Sanomiin]]* vuosina 1989–2000.

Leppäkoski päätoimitti Euroopan sisävesien ja merien vieraslajeja ja bioinvaasioita käsittelevän teoksen *Invasive Aquatic Species of Europe. Distribution, Impacts and Management* (2002). Työhön osallistui yli 100 kirjoittajaa 25 maasta.

## Lähteet
Aleksi Sakkolan-Leppänen

**Aleksi Sakkolan-Leppänen** on Suomen evankelis-luterilaisen kirkon pappi ja tutkija. Sakkolan-Leppäsen tieteenala on systemaattinen teologia. Hän yhdistää kognitiotiedettä aatehistorian tutkimukseen.

Sakkolan-Leppäsen tutkimusaiheet liittyvät uskontopsykologiaan. Hän on käsitellyt muun muassa uskonnon ja henkisyyden suhdetta, tekoälyä ja pyhän kokemusta, eksoteologiaa sekä C. G. Jungin tuotantoa.

Sakkolan-Leppänen on tarkastellut työelämän kysymyksiä työyhteisökehittäjän tutkinnossa. Hän lähestyy työyhteisökehittämistä työn merkityksellisyyden näkökulmasta. Opinnäytetyössään hän soveltaa psykologi Lauri Rauhalan teoriaa työn merkityksellisyyden johtamiseen.

Vuodesta 2025 lähtien Sakkolan-Leppänen toimii Hampurin merimieskirkon pappina.

## Julkaisut
*Uskonto ja henkisyys. Käsitteellisiä suuntia.* Teoksessa Uskonto mielessä - Psykologisia näkökulmia uskonnollisuuteen ja henkisyyteen (toim. Pauha, Teemu & Haimila, Roosa) Helsinki: Gaudeamus, 2024. ISBN 978-952-345-283-1

## Lähteet
Jacob Letterstedt

**Jakob Letterstedt** (1796–1862) oli ruotsalainen lahjoittaja. Kun Letterstedt ei menestynyt liikealalla Ruotsissa, hän lähti 1819 Englantiin ja sieltä 1820 Kapkaupunkiin. Hän kokosi  siellä merkittävän omaisuuden, josta hän testamenttasi osan käytettäväksi teollisuuden, tieteen ja taiteen edistämiseksi Skandinavian maissa, lähinnä Ruotsissa. Testamentin toteuttamiseksi käytännössä  perustettiin yhdistys Letterstedtska föreningen för industri. vetenskap och konst, joka kustantaa aikakauskirjaa *[[Nordisk Tidskrift|Nordisk tidskrift för vetenskap, konst och industri]]* ja myöntää apurahoja tieteen ja taiteen edustajille ja teollisuudenharjoittajille Skandinavian maissa. Lisäksi  jaetaan muista Letterstedtin lahjoittamista rahastoista palkintoja tieteellisistä teoksista ja keksinnöistä sekä matka- ja muita apurahoja.

## Lähteet

## Aiheesta muualla
* Letterstedska föreningens webbplats
Wille Machines

**Wille Machines** (vuoteen 2022 asti **Vilakone**) on suomalainen konepajayritys. Yritys on tunnettu Wille-ympäristöhuoltokoneiden valmistajana. Wihuri osti Vilakoneen osake-enemmistön vuonna 2003 ja 6. huhtikuuta 2022 yrityksen nimeksi tuli Wille Machines Oy. Vilakoneen perusti Loimaalla Vilho Lankinen vuonna 1950 ja yritys valmisti aluksi traktorien etukuormaimia ja muita työlaitteita. Vuonna 1978 Lankinen aloitti tuotekehityksen runko-ohjattavalle traktorille, jonka Willeksi nimetty prototyyppi valmistui vuonna 1980, ja ensimmäinen sarjatuotantokone Wille 645 toimitettiin asiakkaalle vuonna 1983. Yritys on kehittänyt sähköisen version ympäristönhoitokoneesta, joka esitelty nimellä e475Δ. Wille-koneiden lisäksi yritys valmistaa työlaitteita.

## Lähteet
Ernest Lavisse

**Ernest Lavisse** (17. joulukuuta 1842 Le Nouvion-en-Thiérache, Ranska – 18. elokuuta 1922 Pariisi, Ranska) oli ranskalainen historioitsija. Hän oli vuodesta 1888 professorina Pariisin yliopistossa ja vuodesta 1892 Ranskan akatemian jäsen. Hän on julkaissut useita tutkimuksia Preussin historiasta. Hänen johdollaan on ilmestynyt *Histoire de France depuis l’origine jusqu’à la révolution* (1905–1911), jossa hän itse käsittelee Ludvig XIV:n aikakautta. Hän on yhdessä Alfred Rambaud’n kanssa toimittanut kokoomateoksen *Histoire générale du IVe siècle à nos jours* (1893–1899). Hän on käsitellyt myös opetuskysymyksiä ja kirjoittanut oppikirjoja.

## Julkaisut
* *Questions d’enseignement national* (1885)
* *Études et étudiants* (1890)
* *À propos de nos écoles* (1895) Google Booksissa
* *Histoire de France depuis l’origine jusqu’à la révolution* (1905–1911)
* *Histoire générale du IVe siècle à nos jours* (1893–1899)

## Lähteet

## Aiheesta muualla
Taitoluistelu talviolympialaisissa 2026

Taitoluistelussa kilpailtiin talviolympialaisissa 2026 6.–19. helmikuuta.

## Aikataulu

:*Kaikki ajat paikallista aikaa ([[Aikavyöhyke|UTC+1]]).*
**Lihavoidut** tapahtumat olivat loppukilpailuja.

## Mitalitaulukko

## Tulokset

## Lähteet
Laza Lazarević

**Lazar K. ”Laza” Lazarević** (; 1851–1891) oli serbialainen kirjailija. Hän oli ammatiltaan sotilaslääkäri. Hän herätti 1879 huomiota Serbian ensimmäisenä realistisena novellistina. Hänen novellikokoelmansa *Šest pripovedaka* (’Kuusi kertomusta’, 1886) on käänteentekevä Serbian 1800-luvun suorasanaisessa kaunokirjallisuudessa.

## Lähteet

## Aiheesta muualla
National Cyber Security Index

**National Cyber Security Index** (lyhenne **NCSI**) on Virossa ylläpidetty, valtioiden tietoturvan kansallista tasoa vertaileva indeksiarvo. Indeksi mittaa valtioiden varautumista torjumaan kyberuhkia ja kyberturvallisuutta vaarantavia tapahtumia. Indeksiarvo ei päivity valtioille samanaikaisesti, vaan muuttuu maakohtaisesti tietojen päivityksen myötä. 

Mittaristo julkistettiin alkujaan toukokuussa 2016.  NCSI-indeksin ensimmäinen versio vuodelta 2017 kattoi vain 25 valtiota. Versio 2.0 oli käytössä tammikuusta 2028 helmikuuhun 2019. Helmikuusta 2019 syyskuulle 2023 voimassa olleen version 2.1 mukaisesti saatiin arviotua yhteensä 176 maan kyberturvallisuuskyvykkyys. Helmikuussa 2026 version 3.0 mukaisesti määritetty NCSI-indeksiarvio oli julkaistu 143 valtiosta. Esimerkiksi Venäjä uupui vielä tästä versiosta. 

On huomattava, etteivät NCSI:n eri versiot ole sellaisenaan vertailukelpoisia keskenään. Esimerkiksi versiossa 3.0 indeksin osatekijöitä, niiden järjestystä, painoarvoja ja kriteeristöjä oli päivitetty aiemmasta.

## Katso myös
* Global Cybersecurity Index

## Lähteet
Heiligenhaus

**Heiligenhaus** on kaupunki Nordrhein-Westfalenin osavaltiossa Saksassa.

## Maantiede
Heiligenhausilla on yhteinen kaupunkiraja itsenäisen Essenin kaupungin sekä samasta piirikunnasta sijaitsevien Velbertin, Wülfrathin, Ratingenin ja Mettmannin kanssa. Heiligenhaus sijaitsee Länsi-Nordrhein-Westfalenissa, noin 18 kilometriä Düsseldorfin keskustasta koilliseen ja noin 16 kilometriä Wuppertalista luoteeseen. Heiligenhaus sijaitsee 15 kilometriä Essenin keskustasta etelään.

## Historia
Vuonna 796 perustettu Werdenin luostari näytteli tärkeää asemaa Heiligenhausin kehityksessä. Ensimmäinen todiste, että Heiligenhausissa harjoitettiin muutakin kuin maataloutta perustuu vuoden 1604 verorekisteriin, jonka mukaan Isenbügelin veronmaksajista neljä sai elantonsa sepän ammatista. Kaivostoiminnan merkitys kasvoi huomattavaksi, mikä heijastui myös kaupunkikuvaan ja katujen nimiin. Vuonna 1897 Heiligenhaus erosi Velbertin kaupungista. Kaupunkioikeudet Heiligenhaus sai 1947, ja sodan jälkeinen talouskasvu oli ripeää. Erityisen kysyttyjä olivat heiligenhausilaiset lukot ja helat.

## Talous ja liikenne
Woelm GmbH on erikoistunut liitostekniikkaan ja kuljetintekniikkaan. IMS Messsysteme GmbH valmistaa isotooppi-, röntgen- ja optisia mittausjärjestelmiä eri tarkoituksiin. Hans & Willi Eischeid on euroopanlaajuinen huolintayritys. Moottoritie Bundesautobahn 44 alkaa Heiligenhausista. Tien pohjoispuolitse kulkee Bundesstraße 227.

## Ystävyyskaupungit
Heiligenhausilla on seuraavat ystävyyskaupungit:

*  Meaux (Ranska), vuodesta 1970
*  Mansfield (Englanti), vuodesta 1972
*  Basildon (Englanti), vuodesta 1989
*  Zwönitz (Saksa), vuodesta 1990

## Lähteet

## Aiheesta muualla
*Heiligenhaus, Nordrhein-Westfalen, Saksa — Sunrise, Sunset, and Daylength
Sonkajärven yhtenäiskoulu

**Sonkajärven yhtenäiskoulu** (entinen Rutakon koulu) on Sonkajärven kirkonkylässä toimiva luokka-asteiden 1–9 peruskoulu, jonka yhteydessä annetaan myös esiopetusta. Samassa koulukeskuksessa toimii Sonkajärven lukio.

## Lähteet
Luulionvuori

**Luulionvuori** on Janakkalan Tervakoskella, Alasjärven itäpuolella sijaitseva luontokohde. Luulionvuori on Tervakosken merkittävimpiä geologisia muodostumia ja sillä on myös huomattava virkistyskäyttöarvo. Luulionvuoren alueella on 2,5 hehtaarin laajuinen kuvio kalliometsää, jonka valtapuuston kalliomännikkö on 100–150 vuotta vanhaa. Aluekasvillisuus vaihtelee avokallioiden poronjäkäliköistä kuivien kohtien puolukkavarvikkoihin ja painanteiden mustikkakasvustoihin. Lahopuuta on yksittäisten keloutuvien mäntyjen ja aluspuuston pikkupuiden muodossa melko vähän, alle viisi kuutiometriä hehtaarilla. 

Länsirinteen keski- ja yläosa on pääosin tuoreen kankaan kuusikkoista mustikkatyyppiä ja lehtomaisen kankaan käenkaali-mustikkatyyppiä. Kallioisten kohteiden liepeillä kasvillisuus muuttuu puolukkatyypin kaltaiseksi. Länsirinteessä metsätyyppi vaihtelee käenkaali-mustikkatyypin ja käenkaali-oravanmarjantyypin välillä. Puusto on vaihtelevaa niin rakenteeltaan kuin lajistoltaan. Valtapuut ovat kuusi ja rauduskoivu, mutta ylispuina kasvaa isoja mäntyjä ja paikoin haapaa ja metsälehmusta.

Luulionvuoren pensaskerroksessa kasvaa taikinamarjaa, punaherukkaa, metsälehmusta ja paikoin hieman näsiää ja korpipaatsamaa. Lehto-osien aluskasvillisuuteen kuuluvat valkovuokko, käenkaali, sinivuokko, mustikka, kielo, metsäimarre ja kevätlinnunherne. Länsirinteen puolivälissä on muutamia pieniä kallionpaljastumia, joiden seinämillä kasvaa sekä kuivien että kosteiden varjokallioiden lajistoa, valtalajeina varjokallioille tyypilliset kallio-omenasammal, metsäkerrossammal, pikkukastesammal ja kalliopalmikkosammal. Luulionvuoren luoteispuoleen rinteellä on suuri, peruskarttaan piirretty siirtolohkare, Paimenkivi. Luulionvuoren linnustoon kuuluvat lehtopöllö, puukiipijä, palokärki, pyy, varpushaukka, hömötiainen ja töyhtötiainen.

Vuonna 2023 Luulionvuorelle perustettiin 19,7 hehtaarin kokoinen luonnonsuojelualue osana Metso-suojeluohjelmaa. Luonnonsuojelualueen pinta-alasta 16,2 hehtaaria on Luulionvuoren metsää ja loput Luulionlahden rantasuota. Luulionlahdella on myös vuonna 2018 rakennettu lintutorni, joka toteutettiin Tervakosken Suruton ry:n Linnaseuturahoitteisena hankkeena. Luulionvuorella kulkee myös 3,7 kilometrin pituinen valaistu kuntopolku.

## Lähteet
Johan-Olav Botn

**Johan-Olav Botn** (s. 18. kesäkuuta 1999) on norjalainen ampumahiihtäjä. Milanon ja Cortinan olympialaisissa 2026 hän voitti olympiakultaa normaalimatkalla ja hopeaa viestistä. Pikakilpailussa ja yhteislähdössä hän oli kahdeksas sekä takaa-ajossa kymmenes.

Botn kilpaili maailmancupissa ensimmäisen kerran Oberhofissa kaudella 2023–2024 sijoittuen pikakilpailussa 26:nneksi. Ensimmäisen palkintosijansa hän saavutti samalla kaudella oltuaan kolmas Soldier Hollow'n pikakilpailussa. Vakituisesti hän nousi Norjan maailmancupjoukkueeseen kaudella 2025–2026, jolloin hän voitti kauden avaustapahtumassa Östersundissa normaalimatkan ja pikakilpailun sekä sijoittui takaa-ajossa kolmanneksi. Myös Hochfilzenin takaa-ajossa hän oli kolmas. Annecyssa hän voitti takaa-ajokilpailun. Hän voitti Oslon yhteislähdön. Maailmancupin kokonaiskilpailussa hän sijoittui kolmanneksi, normaalimatkan ja yhteislähdön cupeissa toiseksi.

Botn on saavuttanut EM-kilpailuissa kultaa sekaviestissä sekä hopeaa normaalimatkalla ja pikakilpailussa 2024. 

## Lähteet
Roland Persson

**Roland Persson** (s. 9. elokuuta 1963 Hudiksvall) on ruotsalainen kuvanveistäjä. Hän sai vuoden 2025 Ars Fennica -palkinnon.

Persson opiskeli Uumajan taidekorkeakoulussa vuoteen 1993 ja jatkoi Kuninkaallisessa taidekorkeakoulussa Tukholmassa. Perssonin teoksia on Suomessa ollut esillä Amos Rexissä, Kuntsin modernin taiteen museossa, HAMissa ja Turussa. Perssonin teoksia on muiden muassa EMMAn, WAMin ja Turun taidemuseon kokoelmissa.

Persson tekee kohteiden mukaan valettuja silikoniveistoksia, jotka hän värjää maalauksellisesti. Yksityiskohtaiset ja illusoriset veistokset kuvaavat usein kasveja ja eläimiä. Lopputuloksessa on mukana unenomaisuutta ja epätäydellisyyttä, joka herättää myötätuntoa. Vaurioiden tukena on erilaisia proteeseja ja sidoksia.


Roland Persson Schlaraffenlan.JPG|Schlaraffenland 2001, maalattu pronssi, Johan Ernbergin aukio Solna
Umedalen Roland Persson 02.jpg|*Utan titel*, Umedahl
Karusell, Roland Persson, 2023.jpg


## Lähteet

## Aiheesta muualla
* Roland Perssonin verkkosivut
*
Wülfrath

**Wülfrath** on kaupunki Nordrhein-Westfalenin osavaltiossa Saksassa. Se sijaitsee Mettmannin piirikunnan pohjoisosassa.

## Maantiede
Wülfrathilla on yhteinen kaupunkiraja itsenäisen Wuppertalin kaupungin ja samassa piirikunnassa sijaitsevien Velbertin, Heiligenhausin ja Mettmannin kaupunkien kanssa. Wülfrath sijaitsee Länsi-Nordrhein-Westfalenissa, noin 19 kilometriä koilliseen Düsseldorfin keskustasta ja noin 20 kilometriä etelään Essenin keskustasta. Wülfrath on 10 kilometriä länteen Wuppertalin keskustasta.

## Historia
Wülfrath mainitaan ensi kerran noin vuonna 1100 muodossa Wolverothe. Se sai kaupunkioikeudet 1856 vapaussotien jälkeen osana Preussia. Paikkakunnan taloutta hallitsivat puuvilla-, pellava- ja kangaskutomot 1700-luvulla ja seuraavalla vuosisadalla silkinkehräämöt ja etenkin kalkkiteollisuus nousivat tärkeimmiksi.

## Talous ja liikenne
Lhoist Germany Rheinkalk louhii ja jalostaa kalkkikiveä ja dolomiittia. Titania Fabrik valmistaa vartalonhoito- ja kosmetiikkatuotteita. Puky puolestaan suunnittelee ja valmistaa lapsille sopivia ajoneuvoja. Migua Fugensystemen erikoisalaa on saumaustarvikkeiden kehittäminen ja valmistus. Wülfrathin ainoa rautatieliikennepaikka on kaakossa sijaitseva Haltepunkt Wülfrath-Aprath. Moottoritie Bundesautobahn 44 kulkee luoteessa lyhyen matkaa Wülfrathin alueella. Idässä puolestaan kulkee Bundesautobahn 535.

## Ystävyyskaupungit
Wülfrathilla on seuraavat ystävyyskaupungit:

*  Ware (Englanti), vuodesta 1971
*  Bondues (Ranska), vuodesta 2003

## Lähteet

## Aiheesta muualla
*Wülfrath, Nordrhein-Westfalen, Saksa — Sunrise, Sunset, and Daylength
Tanya Tucker

**Tanya Denise Tucker** (s. 10. lokakuuta 1958 Seminole, Texas, Yhdysvallat) on yhdysvaltalainen countrymuusikko. Vuonna 1972 hänen ollessaan 13-vuotias hän nousi julkisuuteen kappaleellan ”Delta dawn”.

Tucker on voittanut urallaan kaksi Grammy-palkintoa. Hän sai molemmat palkinnot vuonna 2020 paluualbumista ”While I’m Livin”. Hän on ollut ehdolla Grammy-gaalassa 14 kertaa, mutta voittanut vain kaksi kertaa. Hän oli ensimmäisen kerran ehdolla Grammy-gaalassa vuonna 1973.

## Lähteet
Dinolift

**Dinolift Oy** on suomalainen henkilönostimia valmistava yritys. Yritys on perustettu vuonna 1997 Mauno Kurpan perustamasta Kurpan konepajasta. Kurpan konepaja valmisti salaojituskoneita, ja vuonna 1973 hän osti oikeudet Dino-henkilönostimiin. Lasse Godenhielm osti konepajan vuonna 1997 ja muutti nimen Dinoliftiksi. Dinolift toimii Loimaalla.

## Lähteet

## Aiheesta muualla
* Yrityksen kotisivut
Pyhän Stefanuksen ritarikunta

**Pyhän Stefanuksen ritarikunta**, virallisesti **Pyhän paavi ja marttyyri Stefanuksen ritarikunta** (), oli toscanalainen ritarikunta, jonka perusti alun perin suurherttua Cosimo I 15. maaliskuuta 1562. Ritarikunnalla palkittiin sellaisia vähintään 18-vuotiaita harjoittavia katolilaisia, jotka kykenivät todistamaan aatelistaustansa vähintään neljän sukupolven verran molempien vanhempiensa puolelta. Ritarikuntaan nimitettyjen odotettiin suojeleman katolista kirkko ottomaaneilta.

Ensimmäisen kerran ritarikunta lakkautettiin vuonna 1809, mutta Ferdinand III perusti sen uudelleen vuonna 1817. Toscanan väliaikaishallitus lakkautti ritarikunnan lopullisesti vuonna 1859.

Ritarikunnassa oli kolme luokkaa (suurristi, komentaja, ritari), jotka jakautuivat edelleen alaluokkiin ritarikunnan historian eri vaiheissa:

*  ritarikunnan nauha

## Lähteet
Juhani Merikanto

**Erkki Olli Juhani Merikanto** (1. helmikuuta 1944 Forssa – 30. joulukuuta 2025 Sipoo) oli suomalainen lääkäri, dosentti ja ylilääkäri, joka työskenteli lastenkirurgian ja lasten ortopedian parissa. Hän tutki muun muassa lapsiin kohdistuvia henkirikoksia ja väkivallan tunnistamista terveydenhuollossa, ja erikoistui lasten selkäkirurgiaan.  Lisäksi hän hoiti ja leikkasi myös neurologisia lapsipotilaita, sekä suoritti 1990-luvun alussa Helsingin yliopistollisessa keskussairaalassa muun muassa Suomen ensimmäiset selektiivinen dorsaalinen ritsotomia -leikkaukset, jollaisia käytetään spastisuuden ja kivun hoidossa esimerkiksi CP-oireyhtymään liittyen.

## Elämä

Merikanto kirjoitti ylioppilaaksi Turun poikalyseosta vuonna 1962, valmistui lääketieteen lisensiaatiksi Turun yliopistosta vuonna 1970, ja väitteli siellä lääketieteen ja kirurgian tohtorksi vuonna 1979. Merikanto toimi Tampereen yliopistollisessa sairaalassa lastenkirurgian ylilääkärinä vuodesta 1998, ja hänet on tänä aikana lähteissä liitetty erityisesti lasten pahoinpitelyepäilyjen kliiniseen tunnistamiseen ja niihin liittyvään keskusteluun. Myöhemmässä tutkimusjulkaisussa hänet esitetään Keski-Suomen keskussairaalan osastonylilääkärinä, lääketieteen tohtorina (LKT) ja dosenttina.  Hän työskenteli uransa aikana yhteensä viidessä yliopistosairaalassa: Turussa, Oulussa, Helsingissä, Kuopiossa ja Tampereella. Vuonna 1991 hänet nimitettiin Oulun yliopiston lastenkirurgian dosentiksi,ja vuodesta 1998 hän johti Tampereen yliopistollisen sairaalan lastenkirurgian yksikköä, jonne perusti lasten skolioosikeskuksen. 

Merikanto osallistui myös julkiseen auttamistyöhön Jyväskylän junaturman yhteydessä, sillä hän oli onnettomuusjunassa ja ryhtyi lääkärinä auttamaan loukkaantuneita. 

Tutkimustyössään Merikanto oli mukana useissa julkaisuissa, joissa tarkasteltiin muun muassa perheen sisäisiä lapsensurmia Suomessa (1970–1994) ja niiden taustatekijöitä. Lisäksi hän oli tekijänä Duodecim-artikkelissa, jossa tutkittiin lähisuhdeväkivallan tunnistamista erikoissairaanhoidossa. Lasten ortopedian alueella hän esiintyy tekijänä biohajoaviin intramedullaarisiin nauloihin liittyvissä tutkimuksissa. Naulaushoitoa käytetään esimerkiksi yläraajojen pitkien luiden murtumien hoidossa.  Hän on Suomen lastenortopedisen yhdistyksen perustajajäsen, ja hänellä oli lukuisia kansallisia ja kansainvälisiä luottamustehtäviä.

Merikanto harrasti kirkkomusiikkia. Hän soitti kirkkourkuja ja pianoa, sijaisti ajoittain seurakuntakanttoreita ja järjesti hyväntekeväisyyskonsertteja. Hän suoritti Suomen evankelis-luterilaisen kirkon kanttorin C-tason pätevyyden sekä hopeisen virsitaitomerkin.

## Lähteet
Deňizhan

**Deňizhan** on taajama Maryn maakunnan Oguzhanin piirikunnassa Turkmenistanissa. Se sijaitsee Oguzhanin tekojärven luoteisrannalla 70 kilometriä Marysta lounaaseen. Vuoden 2022 väestönlaskennan mukaan taajamassa oli 4&nbsp;686 asukasta.

Paikkakunnan nimenä oli 1500-luvulta aina vuoteen 2000 saakka Hanhowuz (”Kaanin lampi”). Sitä ennen paikalla oli Maryn ja Sarahsin välisen karavaanireitin pysähdyspaikka Tilsitana. Nykyinen taajama on perustettu vuonna 1962 Oguzhanin (aiemmin Hanhowuzin) tekojärven ja keinokastelulaitosten rakentajien ja työntekijöiden asuinpaikaksi. Karakumin kanavasta vetensä saavan tekojärven tilavuus on 0,73 kuutiokilometriä, ja sitä aiotaan laajentaa 1,5 kuutiokilometriin.

Taajaman asukkaat työskentelevät Deňizhanin kanavan ja Oguzhanin tekojärven valvonta- ja kunnossapitotehtävissä. Deňizhanissa toimii myös puuvillanpuhdistamo. Sen kautta kulkee Aşgabatin ja Maryn välinen maantie.

## Lähteet
Ampumahiihto talviolympialaisissa 2026 – miesten normaalimatka

Ampumahiihdon miesten normaalimatka talviolympialaisissa 2026 järjestettiin 10. helmikuuta 2026 Südtirol Arenalla Anterselvassa Italiassa.

## Tulokset
Kilpailu alkoi klo 13.30.

## Lähteet
Jacques-Philippe Le Bas

**Jacques-Philippe Le Bas** t. **Lebas** (1794–1860) oli ranskalainen arkeologi. Hän oli prinssi Louis Bonaparten, myöhempi Napoleon III, opettaja. Sittemmin hän oli muun muassa Pariisin yliopiston kirjaston johtaja. Hän teki 1843–1844 Kreikkaan ja Vähään-Aasiaan arkeologis-epigrafisen tutkimusmatkan. Matkan tulokset on julkaistu hänen pääteoksessaan *Voyage archéologique en Grèce et en Asie Mineure* (1847-68), jota hänen kuoltuaan jatkoi W. H. Waddington.

## Lähteet

## Aiheesta muualla
Genereux

**Généreux** tai **Genereux** tarkoittaa muun muassa seuraavia:

* Généreux (1785), Ranskan laivaston Téméraire-luokan linjalaiva
* Généreux (1831), Ranskan laivaston Téméraire-luokan linjalaiva
* George Genereux (1935–1989), kanadalainen kilpa-ampuja ja olympiavoittaja
Rocco Benetton

**Rocco Benetton** (s. 29. syyskuuta 1969) on italialainen yrittäjä. Hän oli Benettonin Formula 1 -tallin  toimitusjohtaja vuosina 1997–2000.

## Lähteet
Birk Ruud

**Birk Ruud** (s. 2. huhtikuuta 2000 Bærum) on norjalainen freestylehiihtäjä. Hän kilpailee pääasiassa big airissa ja slopestylessa. Hän on kaksinkertainen olympiavoittaja ja kaksinkertainen maailmanmestari.

Ruud voitti nuorten talviolympialaisissa 2016 kultaa slopestylessa. Aikuisten MM-kilpailuissa hän ylsi mitaleille ensi kerran Utahissa 2019 saavuttamalla hopeaa slopestylessa. Pekingin olympialaisissa 2022 hän voitti kultaa big airissa ja sijoittui viidenneksi slopestylessa. Bakurianin MM-kilpailuissa 2023 Ruud voitti kultaa slopestylessa ja saavutti pronssia big airissa, ja Engadinin MM-kilpailuissa 2025 hän ylsi samaan saavutukseen. Milanon ja Cortinan olympialaisissa 2026 hän voitti kultaa slopestylessa ja oli kahdeksas big airissa. Hän on voittanut X Gamesissa kolme kultamitalia sekä saavuttanut kaksi hopeaa ja yhden pronssin.

Ruud voitti "park ja pipe" -lajien maailmancupin kokonaiskilpailun kausilla 2021–2022 ja 2022–2023 sekä sijoittui toiseksi kaudella 2025–2026. Big airin cupin hän voitti kausilla 2019–2020, 2020–2021 ja 2022–2023, oli toinen kausilla 2016–2017 ja 2018–2019 sekä kolmas kaudella 2021–2022. Slopestylen cupin hän voitti kausilla 2022–2023 ja 2025–2026 sekä sijoittui toiseksi kaudella 2021–2022. Hän on voittanut slopestylessa 11 maailmancupin osakilpailua ja sijoittunut 15 kertaa kolmen parhaan joukkoon. Big airissa hän on saavuttanut kuusi maailmancupin osakilpailuvoittoa ja kaikkiaan 12 palkintosijaa.

## Lähteet
Maaginen 8-pallo

**Maaginen 8-pallo** on muovista valmistettu 8-pallon muotoon tehty pallo, jota käytetään ennustamiseen. Maaginen 8-pallo koostuu 8-palloksi maalatusta ulkokuoresta sekä ennustusikkunasta. Kun palloa heiluttaa, ikkunaan tulee näkyviin ennustus, joka vastaa käyttäjän kysymykseen. Toiminta perustuu nesteessä pyörivään noppaan, joka kääntää sivuaan. Maaginen 8-pallo sisältää 20 vastausvaihtoehtoa, joista kymmenen on myönteisiä, 5 kielteisiä ja 5 väljiä. Yleisiä vastausten sanoitusmuotoja ovat olleet esimerkiksi "It is certain", "Ask again later" ja "Very doubtful".

## Historia
Albert C. Carter kehitti vuonna 1944 Syco-Seer nimisen laitteen, joka vastasi käyttäjän kysymyksiin maagisen 8-pallon tavoin. Toiminta perustui nesteessä pyörivään noppaan, jonka näki ikkunan kautta. Tätä keksintöä pidetään maagisen 8-pallon edeltäjänä.

Carter kääntyi liikemies Abe Bookmanin puoleen, jotta Bookman voisi järjestää laitteen tuotannon ja kuljetukset. Laitteeseen tehtiin vuosien aikana paljon muutoksia. Vuonna 1948 laitetta alettiin valmistaa kristallipallon muodossa. Pian tämän jälkeen Chicago’s Brunswick Billiards company kiinnostui laitteesta. Chicago’s Brunswick Billiards company halusi laitteen, jolla he voisivat mainostaa biljardiyritystään. Vuonna 1950 Bookman jälleen uudelleensuunnitteli laitteen yhteistyötä varten korvaten kristallipallon 8-pallon ulkomuodolla. Yhteistyön päätyttyä Bookman päätti jatkaa maagisen 8-pallon valmistusta.

Ideal Toys yhtiö osti oikeudet maagiseen 8-palloon vuonna 1971 ja teki siihen pieniä muutoksia. Laite myytiin uudestaan vuonna 1987 ja nykyään sen omistaa Mattel, joka myy niitä yli miljoona kappaletta vuodessa.

## Lähteet
Alex Hall

**Alexander ”Alex” Hall** (s. 21. syyskuuta 1998 Fairbanks, Alaska) on yhdysvaltalainen freestylehiihtäjä. Hän kilpailee pääasiassa big airissa ja slopestylessa. Hän on olympiavoittaja, MM-mitalisti ja seitsenkertainen X Games -voittaja.

Hall saavutti nuorten talviolympialaisissa 2016 slopestylessa hopeaa edellään norjalainen Birk Ruud. Ensimmäisissä varsinaisissa olympialaisissaan Pyeongchangissa 2018 Hall sijoittui slopestylessa 16:nneksi. Pekingin olympialaisissa 2022 hän voitti kultaa slopestylessa ja sijoittui kahdeksanneksi big airissa. Milanon ja Cortinan olympialaisissa 2026 hän saavutti slopestylessa hopeaa hävittyään Birk Ruudille 0,53 pisteen erolla. MM-kilpailuissa Hall on saavuttanut pronssia slopestylessa Aspenissa 2021 ja Engadinissa 2025. Big airissa hän on MM-kilpailuissa sijoittunut parhaimmillaan neljänneksi Utahissa 2019 ja kuudenneksi Engadinissa 2025. X Gamesissa hän on voittanut seitsemän kultamitalia sekä saavuttanut kolme hopeaa ja viisi pronssia.

Hall asui lapsuudessaan ja nuoruudessaan Sveitsissä. Hänen äitinsä on alun perin italialainen.

## Lähteet
Owen Cooper

**Owen Cooper** (s. 5. joulukuuta 2009 Warrington, Yhdistynyt kuningaskunta) on englantilainen näyttelijä.

## Ura
Maaliskuussa 2025 Cooper teki ensiesiintymisensä televisiosarjassa näytellessään 13-vuotiasta murhasta syytettyä Jamie Milleriä Netflixin minisarjassa *[[Adolescence]]*. Hän voitti roolistaan sekä Primetime Emmy-, että Golden Globe -palkinnon. Hänestä tuli 15-vuotiaana kaikkien aikojen nuorin Emmy- palkinnon saanut miespuolinen näyttelijä ja 16-vuotiaana kaikkien aikojen toiseksi nuorin Golden Globe -palkinnon saanut näyttelijä, Ricky Schroderin jälkeen. *Adolescencen* kuvaamisen aikaan Cooper oli 14-vuotias. Cooper kiinnitettiin *[[Humiseva harju (vuoden 2026 elokuva)|Humiseva harju]]* -elokuvaan näyttelijäksi *nuoren Heatcliffin* -rooliin jo ennen kuin *Adolescenen* kuvaaminen oli lopetettu.

## Filmografia
### Elokuvat

### Televisiosarjat

## Lähteet
Toscanan saariston kansallispuisto

**Toscanan saariston kansallispuisto** () on luonnonsuojelualue Italiassa, Korsikan ja manner-Italian välillä. Puisto ulottuu seitsemälle saarelle ja niitä ympäröivälle merialueelle Grosseton ja Livornon maakuntiin. Saaret ovat Elba, Capraia, Gorgona, Pianosa, Montecristo, Giglio ja Giannutri. Puiston kuivan maan osan pinta-ala on 17&nbsp;887 hehtaaria, merialueen ala 56&nbsp;776 ha ja se on perustettu vuonna 1996.

Näillä saarilla on hyvin erilainen kallioperä: Capraia on tuliperäinen saari, kun taas Giglion ja Elban peruskallio on graniittia. Ihminen on vaikuttanut saarilla pitkään, ja asutus ja kaivostoiminta ovat muokanneet alkuperäistä kasvillisuutta.

Saaristossa tavataan monia merinisäkkäitä. Yleisin niistä on pullokuonodelfiini. Raitadelfiini viihtyy hieman kauempana rannikosta. Kolmanneksi yleisin laji on sillivalas, jota nähdään usein alku- ja loppukesällä, kun useita yksilöitä kulkee Toscanan saariston läpi matkallaan Ligurianmerelle tai sieltä pois.

Saaristo on useiden muuttolintujen levähdys- ja pesimäpaikka. Joillakin saarilla tavataan harvinaisia sammakkolajeja, kuten sardiniankirjosammakko ja euroopanlehtisammakon alalaji *Hyla arborea sarda*.

## Lähteet

## Aiheeesta muualla
* https://www.islepark.it
Kristuksen syntymän katedraali (Egypti)

**Kristuksen syntymän katedraali** () on koptilais-ortodoksinen katedraali Egyptin uudessa pääkaupungissa. Katedraali on vihitty käyttöön vuonna 2019 ja se oli tuolloin Lähi-idän suurin kirkko.

## Kohde

Kristuksen syntymän katedraali sijaitsee Egyptin uudessa pääkaupungissa noin 45 kilometriä Kairosta itään. Uudessa pääkaupungissa katedraali on kaupungin keskuspuiston eteläpuolella.

Katedraalin tontilla on kokoa noin 63&nbsp;000&nbsp;m² ja pinta-alasta noin 30&nbsp;% käsittää varsinaisen rakennuskompleksin. Katedraalissa toimii kirkon lisäksi myös koptilaisen paavin tilat, sekä ulkoilmateatteri. Tiloja katedraalissa on 9&nbsp;200:lle henkilölle. Katedraalin pääkupoli on 40 metriä leveä ja 36 metriä korkea. kirkkosali muodostuu kahdesta holvista, jotka muodostavat ristin. Kellarikerroksia on kaksi ja ne toimivat huoltotiloina ja pysäköintihallina. Tontin ympäri kulkee aita, jossa on kolme pääporttia.

## Historia
Egyptin uusi pääkaupunki on suunniteltu kaupunki, jonne siirrettiin hallinnon elimiä kuten ministeriöitä tiheään rakennetusta ja ylikansoitetusta Kairosta. Sen rakennushanke julkistettiin vuonna 2015. Koptilais-ortodoksisen katedraalin rakennuttaminen oli osa uuden kaupunkialueen rakennuttamista. Katedraali tulkittiin myös presidentti Abdel Fattah al-Sisin hallinnon tavaksi luoda suhteita koptilaiseen yhteisöön, joka oli edellisinä vuosina kärsinyt esimerkiksi äärijärjestö Isisin iskuista. Katedraalin rakennustyöt alkoivat helmikuussa 2017 ja ne valmistuivat joulukuussa 2018.

Koptilaisena joulupäivän aattona 6. tammikuuta 2018 osittain avatussa katedraalissa pidettiin joulumessu, johon osallistuivat presidentti Sisi ja koptilainen paavi Tawadros II. Rakennustyöt valmistuivat joulukuussa 2018. Katedraali vihittiin virallisesti käyttöön koptilaisena jouluaattona 2019. Tuolloin paikalla olivat Sisin ja Tawadrosin ohella muiden muassa Palestiinan presidentti Mahmud Abbas ja Arabiliiton puheenjohtaja Ahmed Aboul Gheit. Yhdysvaltain presidentti Donald Trump onnitteli Egyptiä ja Sisiä katedraalin valmistumisesta Twitterissä. Käyttöön otettu katedraali oli Lähi-idän suurin.

## Lähteet
Eremitaašin teatteri

**Eremitaašin teatteri** () on Pietarissa sijaitseva teatteri, joka kuuluu Eremitaašin museokompleksiin. Teatterissa järjestetään konsertti-, ooppera- ja balettiesityksiä. Eremitaašin teatteri on yksi harvoista 1700-luvun teattereista, joita on säilynyt nykyaikaan.

## Historia
Teatterirakennus rakennettiin jo vuosien 1711–1723 välillä, ja se onkin Eremitaašin vanhin rakennus. Rakennuksen suunnitteli arkkitehti Giacomo Quarenghi, ja työn tilaaja oli keisarinna Katariina Suuri. Itse teatterin rakennustyöt tehtiin vuosina 1783–1785. Teatteri rakennettiin alkujaan Romanovien suvun hoviteatteriksi, mistä syystä sinne tehtiin paikat vain 250 katsojalle. 16. marraskuuta 1785 oli teatterin avajaispäivä, jollon siellä esitettiin Aleksandr Ablesimovin koominen ooppera *Melnik – koldun, obmanštšik i svat*. Katariina Suuren aikaan teatterissa järjestettiin neljä esitystä viikossa, ja siellä esiintyi kiertäviä italialaisia ja saksalaisia teatteriseurueita. Teatteri oli yläluokan suosiossa, ja baletti- ja oopperaesitysten lisäksi siellä pidettiin keisarillisia tanssiaisia ja naamiaisia.

Keisari Paavali I:n valtakaudella myös yleisö sai ostaa lippuja Eremitaašin teatterin näytöksiin. Kun perustettiin myös Aleksandrinskin teatteri, ”Suuri teatteri” ja Mariinski-teatteri, Eremitaašin teatteri menetti merkitystään. 1800-luvun aikanakin siellä pidettiin kuitenkin tärkeitä balettien ja oopperoiden ensi-iltoja.

Bolševikkien vallankaappauksen jälkeen teatteri avattiin yleisölle osana Eremitaašin museota.

1980-luvun lopussa teatteri entisöitiin alkuperäiseen kuntoonsa.

## Rakennus
Rakennus sijaitsee Talvikanavan itäpuolella. Teatterin seinät ja pilarit on peitetty punertavalla tekomarmorilla. Seinissä on puolipyöreitä syvennyksiä, joissa on esillä patsaita. Teatterin lämpiö sijaitsee Talvikanavan yläpuolella.

## Lähteet

* 

### Viitteet
Lydia Korpi

**Lydia Korpi** (1888–1961) oli suomalainen helluntaiherätyksen evankelista. Korpi tuli tunnetuksi erityisesti yhteistyökumppaninsa Maiju Virtasen kanssa ensimmäisinä naisevankelistoina. Heitä pidetään helluntailiikkeen historiassa tienraivaajina, jotka vaikuttivat merkittävästi liikkeen leviämiseen eri puolille Suomea. Korpi vaikutti myös naisevankelistojen asemaan ja sosiaaliapuun perustamalla Evankelistakodin.

Korpi aloitti työnsä metodistikirkon työntekijänä ja evankelistana 23-vuotiaan vuonna 1911. Kaksi vuotta myöhemmin hänet erotettiin helluntailaisuuden vuoksi, jonka piirissä hän toimi kuolemaansa saakka. Metodistisella kaudella Korpi toimi Savossa, erityisesti Mäntyharjun seudulla. Erottamisesta huolimatta Korpi ja Virtanen katsoivat voivansa jatkaa itsenäisinä, vapaina evankelistoina. He suunnittelivat vuonna 1913 evankeliointimatkaa Inkerin alueelle, mitä voidaan pitää naisevankelistainstituution alkuna.

## Lähteet
Bagtyýarlyk

**Bagtyýarlyk** on taajama Maryn maakunnan Baýramalyn piirikunnassa Turkmenistanissa. Se sijaitsee Karakumin aavikolla 90 kilometriä Baýramalysta koilliseen. Vuoden 2022 väestönlaskennan mukaan taajamassa oli 1&nbsp;727 asukasta.

Paikkakunnasta tuli kaupunkimainen taajama vuonna 1935. Sen nimenä oli vuoteen 2012 saakka Üçajy kolmen katkeravetisen kaivon mukaan.

Bagtyýarlykin kautta kulkee Maryn ja Türkmenabatin välinen maantie ja rautatie. Taajamassa harjoitetaan karjanhoitoa. Sen lähistöllä tuotetaan maakaasua. Üçajyn kaasukentän ja Lebapin Zergerin sähkövoimalan välinen putkijohto otettiin käyttöön vuonna 2022.

## Lähteet
Björnstensträsket

**Björnstensträsket** on Uudellamaalla Porvoossa Barnens byn koillispuolella sijaitseva lampi.

## Maantietoa
Björnstensträsket on 200 metriä pitkä, 100 metriä leveä, ja sen pinta-ala on 2,0 hehtaaria. Se on muodostunut kallioiselle metsäalueelle suon valtaamaan painaumaan. Ympäröivä räme on ojitettu, mutta länsirannassa on pieni avosuo. Järvessä ei ole kartan mukaan saaria. Lammen rantaviivan pituus on 650 metriä ja se on autio, vaikka suon itä- ja länsireunalle tulee Barnens byn suunnalta tulee metsäautotiet.

## Luontoarvoja
Björnstensträsketin ranta-alue koostuu avosuosta, mikä on alueen järville poikkeuksellista. Rantavedessä viihtyvät järviruoko ja järvikorte. Kauempana rannasta on laajoja ulpukkakasvustoja. Ympäröivä suo muodostuu rämeestä, joka muuttuu rannan lähellä saranevaksi. Nevalla tavataan suursarojen lisäksi luhtavillaa, tupasvillaa, kurjenjalkaa, isokarpaloa, raatetta ja suoputkea. Suo-oja ovat jo kasvaneet umpeen ja siksi voi lammen vedenpinta nousta.

## Vesistösuhteet
Björnstensträsket sijaitsee Suomenlahden rannikkoalueessa (vesistöaluetunnus 81), jonka Storängsbäckenin valuma-alueeseen (81.037) lampi kuuluu. Siihen on johdettu ympäröivältä suolta neljä suo-ojaa. Sen laskuoja alkaa koillisrannasta ja se virtaa kapeaan uraan ja laskee 550 metrin päässä Ladusvedsträsketiin. Vesistöjen vesi päätyy lopulta Storängsbäckeniin, joka laskee Suomenlahteen Piirlahden Pirlaxfjärdenissä. Björnstensträsketin vedenpinnan korkeus on 23,8 metriä mpy (N2000), joten laskuojalle kertyy pudotusta 8,9 metriä.

## Historiaa
Vuoden 1962 peruskartassa on lampi piirretty karttaan ojittamattomalle suolle, jolle on kuitenkin kaivettu laskuoja rinteen reunalle asti. Seuraavassa vuoden 1978 peruskartassa on lampea ympäröivä suo ojitettu.

Järven luonnosta on otteita Atte Henrikssonin luontofilmissä, jonka hän kuvasi vuonna 2014.

## Lähteet
Filippoksen kirje

**Filippoksen kirje** (; ) on kirje, joka esittää olevansa Makedonian kuninkaan Filippos II:n Ateenaan lähettämä, ja joka luetaan joskus Demostheneen puheiden joukkoon numerolla 12.

## Historia

Filippos II aloitti vuoden 340 eaa. kesällä Perinthoksen kaupungin piirityksen. Pian tämän jälkeen hän lähetti Ateenaan kirjeen, jossa valitti erilaisista vihamielisistä toimista. Kirje esiintyy joissakin käsikirjoituksissa Demostheneen puheiden joukossa numerolla 12, *Filippoksen kirje*, vaikka ei esitäkään olevansa Demostheneen kirjoittama. Sen ei katsota olevan alkuperäisen kirjeen kopio, mutta kuitenkin esittävän sen pääsisällön hyvin. Demostheneen pitämäksi esitetty, kirjeeseen vastannut puhe numero 11, *[[Vastaus Filippoksen kirjeeseen]]*, on sekin epäperäinen.

## Sisältö

Filippos sanoo kirjoittavansa, koska hänen lähettiläitään ei ole kuunneltu, vaikka hän on toistuvasti vedonnut valojen ja sopimusten noudattamiseen. Hän luettelee pitkän sarjan ”vääryyksiä”: Ateenalaiset vangitsivat hänen maastaan kaapatun airut Nikiaan ja lukivat tämän mukanaan tuomat kirjeet kansankokouksessa, mutta eivät rankaisseet tekijöitä. Lisäksi Ateenaa syytetään siitä, että se sieti liittolaistensa ja merirosvojen toimintaa sopimusten vastaisesti, ja että Diopetheen retkikunta Traakiassa ryösti alueita ja otti jopa lähettilään kiinni ja lunnaiksi.

Kirjeessä Filippos pitää Ateenan toimia käytännössä sotatoimina: Kallias valtasi Pagasainlahden kaupunkeja, myi Makedoniaan purjehtineita orjiksi ja sai tästä Ateenassa kiitosta. Filippos moittii myös sitä, että Ateena lähestyi Persian kuningasta häntä vastaan, vaikka aiemmin se oli julistanut vastustavansa Persiaa, sekä siitä, että Ateenan päätöksissä vaadittiin häntä jättämään Traakian hallitsijat Teres ja Kersobleptes rauhaan ikään kuin nämä olisivat Ateenan kansalaisia.

Lopuksi Filippos perustelee omia toimiaan, sanoen auttavansa Kardiaa vanhan liittosuhteen vuoksi, kun Ateena ei suostu puolueettomaan ratkaisuun. Hän myös puolustaa toimiaan Halonnesoksen tapauksessa (katso puhe *[[Halonnesoksesta]]*) väittäen ottaneensa saaren merirosvolta, ei ateenalaisilta. Filippos korostaa, että on jatkuvasti kutsunut Ateenaa oikeudelliseen sovitteluun, mutta Ateenan puhujat hyötyvät hänen mukaansa riidasta ja torjuvat sovun. Hän jopa perustelee Amfipoliin kuulumisen itselleen historiallisilla ja sopimuksiin liittyvillä syillä, ja päättää toteamalla, että koska Ateena hänen mukaansa jatkaa hyökkäyksiä hänen intressejään vastaan, hän ryhtyy oikeutetusti vastatoimiin.

## Lähteet

## Kirjallisuutta

* *Philip's Letter*. Teoksessa 

## Aiheesta muualla

* Δημοσθένης: *[https://el.wikisource.org/wiki/Επιστολή_Φιλίππου Επιστολή Φιλίππου]*. Wikiaineisto. 
* Demosthenes: *[https://www.perseus.tufts.edu/hopper/text?doc=Dem.+12+1&fromdoc=Perseus%3Atext%3A1999.01.0071 Philip's Letter]*. Perseus. 
* Demosthenes: *[https://www.perseus.tufts.edu/hopper/text?doc=Perseus%3Atext%3A1999.01.0072%3Aspeech%3D12%3Asection%3D1 Philip's Letter]*. Perseus. 
* Demosthenes: *[https://topostext.org/work/412 Philip's Letter]*. ToposText.
Skultunan messinkiruukki

**Skultunan messinkiruukki** () on Skultunassa Ruotsin Västeråsissa sijaitseva messinkitehdas, joka on perustettu vuonna 1607. Nykyisin siellä valmistetaan ennen kaikkea koriste-esineitä.
## Lähteet

## Aiheesta muualla

* Yrityksen verkkosivut
Rauhasta

**Rauhasta** (; ) voi viitata seuraaviin:

* *[[Rauhasta (Demosthenes)|Rauhasta]]*, Demostheneen puhe
* *[[Rauhasta (Isokrates)|Rauhasta]]*, Isokrateen puhe
* *[[Rauhasta spartalaisten kanssa]]*, Andokideen puhe
Kaedan Korczak

**Kaedan Korczak** (s. 29. tammikuuta 2001 Yorkton, Saskatchewan, Kanada) on kanadalainen jääkiekkoilija. Korczak edustaa NHL-joukkue Vegas Golden Knightsia. Ennen NHL-uraansa hän edusti WHL-juniorisarjassa pelaavaa Kelowna Rocketsin joukkuetta. Golden Knights varasi hänet toisella kierroksella 41. varausvuorolla . Hänen pelipaikkansa on puolustaja ja hänen kätisyytensä on oikea.

Korczak on pelannut 134 NHL:n runkosarjan ottelua. Näissä otteluissa hän on tehnyt neljä maalia ja 29 syöttöä eli yhteensä 33 tehopistettä. Korczak on pelannut yhden NHL:n pudotuspelien ottelun ilman tehopisteitä.

Korczak kuului Kanadan joukkueeseen vuoden 2021 alle 20-vuotiaiden MM-kilpailuissa. 

## Huomautukset

## Lähteet
Walter Riedl

**Walter Riedl** (s. 7. tammikuuta 1960) on itävaltalainen insinööri ja autoalan johtaja.

## Ura
Riedl opiskeli konetekniikkaa Münchenin ammattikorkeakoulussa vuosina 1978–1983. Riedl liittyi BMW:lle heinäkuussa 1983, jossa hän työskenteli useissa eri tehtävissä moottorikehityksessä, muun muassa testaus- ja simulointiasiantuntijana, vastaten kuusisylinteristen moottoreiden suorituskyvyn kehittämisestä ja vuosina 1995–1999 hän toimi pakoputkistojen ja jäähdytysjärjestelmien kehityspäällikkönä. Vuosina 1999–2005 hän oli BMW Motorsportilla vastuussa projektinhallinnasta, hankinnoista ja laadunvalvonnasta.

Vuosina 2006–2009 Riedl toimi BMW Sauberin Formula 1 -tallin toimitusjohtajana.

## Yksityiselämä
Riedl on naimisissa Christianen kanssa ja heillä on tytär Stephanie.

## Lähteet
Habsburg-Lothringen

**Habsburg-Lothringen** on Lothringenin hallitsijasuvun haara, joka sai alkunsa vuonna 1736, kun Lothringenin ja Barin herttua Frans Stefan (myöhempi keisari Frans I) avioitui Itävallan arkkiherttuatar Maria Teresian kanssa. Maria Teresia oli Habsburg-suvun viimeinen hallitsija suorassa mieslinjassa, ja avioliiton myötä syntyi uusi dynastinen kokonaisuus, joka yhdisti Habsburgien perinnön naislinjassa ja Lothringenin suvun mieslinjan.

Habsburg-Lothringenin hallitsijasuvun valta Euroopassa päättyi ensimmäisen maailmansodan jälkeen. Viimeinen hallitsija, keisari Kaarle I, luopui vallasta vuonna 1918 ja siirtyi maanpakoon. Monarkian lakkauttamisen perheen jäsenet karkotettiin Itävallasta.

Suku on edelleen olemassa. Nykyinen suvun päämies on Karl von Habsburg, joka on viimeisen keisarin Kaarle I:n pojanpoika. Habsburg-Lothringenin suku ei enää käytä poliittista valtaa.

## Lähteet
Frans I:n ritarikunta

**Frans I:n ritarikunta**, virallisesti **Frans I:n kuninkaallinen ritarikunta** (), on alkujaan Molempain Sisiliain kuningaskunnassa jaettu ritarikunta, joka perustettiin 28. syyskuuta 1829. Ritarikunnalla palkittiin siviilejä muun muassa tieteen, taiteen, maatalouden, kaupan ja teollisuuden saralla.

Valtiollisena ritarikuntana se lakkautettiin vuonna 1860. Kuningas Frans II ja hänen perillisensä jatkoivat kuitenkin ritarikunnan jakamista aina vuoteen 1934 asti.

Vuonna 1858 ritarikuntaa uudistettiin, minkä jälkeen siinä oli kuusi luokkaa (suurristi, komentaja, 1. luokan ritari, 2. luokan ritari, kultamitali, hopeamitali). Ritarikunnan nauha on punainen sinisillä reunoilla:

*  ritarikunnan nauha

## Lähteet
Emilia Brodin

**Emilia Brodin** (o.s. *Appelqvist*; s. 11. helmikuuta 1990 Uppsala) on ruotsalainen uransa lopettanut jalkapalloilija, pelipaikaltaan keskikenttäpelaaja.

Brodin edusti aikuisurallaan Bälingeä vuonna 2008, AIK:ta 2009–2010, Tyresötä 2011–2013, Piteåta 2013–2015 ja Djurgårdenia 2016–2017. Tyresössä hän voitti Ruotsin mestaruuden vuonna 2012. Naisten A-maajoukkueessa hän pelasi 18 ottelua ja teki kaksi maalia. Rio de Janeiron kesäolympialaisissa vuonna 2016 Brodin voitti Ruotsin joukkueessa hopeaa.

Brodin on naimisissa jääkiekkoilija Daniel Brodinin kanssa. He saivat lapsen syksyllä 2018.
## Lähteet

## Aiheesta muualla
Ebon Strandin

**Ebon Theodora Vilhelmina Strandin** (26. huhtikuuta 1894 Tukholma – 4. toukokuuta 1977 Tukholma) oli ruotsalainen tanssija ja näyttelijä. Hän työskenteli Kuninkaallisessa oopperassa vuosina 1915–1930 ja teki myös vierailuja ulkomaisille näyttämöille Euroopassa ja Yhdysvalloissa. Myös Strandinin sisko Victoria Strandin (1876–1941) oli tanssija.
## Lähteet

## Aiheesta muualla
FERT

**FERT** on Savoijin perheen, ja aikoinaan myös Italian kuningaskunnan, virallinen motto, jonka otti käyttöön Viktor Amadeus II:n kaudella, joskin FERT esiintyi ensimmäisen kerran jo Pyhimmän ilmoituksen ylimmän ritarikunnan tunnuksissa.

Moton alkuperästä ei ole selvyyttä. Yhden teorian mukaan se juontaa juurensa englantilaiseen rahayksikkö farthingiin. Nelikirjaimisen moton tarkka merkitys on myös epäselvä, mutta mahdollisia selityksiä ovat muun muassa seuraavat:

## Lähteet

* 

### Viitteet
Barbadoksen senaatti

**Barbadoksen senaatti** () on Barbadoksen kaksikamarisen parlamentin ylähuone. Sen 21 jäsenestä seitsemän valitsee presidentti, kaksitoista pääministeri ja kaksi oppositiojohtaja.

Senaatti säätää lakeja yhdessä alahuoneen eli kansalliskokouksen kanssa. Molempien pitää hyväksyä lait ennen kuin ne tulevat voimaan. Presidentti voi palauttaa hyväksytyn lain parlamenttiin uudelleen tarkasteltavaksi.
## Lähteet

## Aiheesta muualla
* Barbadoksen parlamentin verkkosivut
Barbadoksen parlamentti

**Barbadoksen parlamentti** on Barbadoksen kaksikamarinen lainsäädäntöelin. Se koostuu 30-paikkaisesta alahuoneesta (kansalliskokous) ja 21-paikkaisesta ylähuoneesta (senaatti).
## Lähteet
Reuben Sallmander

**Robert Joakim ”Reuben” Sallmander** (s. 11. helmikuuta 1966 Tukholma) on ruotsalainen näyttelijä. Hän valmistui Tukholman teatterikorkeakoulusta vuonna 1990. Hän teki samana vuonna läpimurtonsa Suzanne Ostenin elokuvassa *Skyddsängeln*. Hänet tunnetaan myös muun muassa *Irene Huss* -elokuvien Krister Hussina. Sallmander on vuonna 1994 perustetun vapaan teatteriryhmä Kommando X:n jäsen. Hän on näytellyt myös muun muassa Dramatenissa ja Oscarsteaternissa.

## Rooleja
* ** (2009) – Björn Holmström
* *[[Johan Falk 1 – erikoisyksikkö]]* (2009) – Tommy Ridders
* *[[Silta (televisiosarja)|Silta]]* (2013) – Claes Sandberg
## Lähteet

## Aiheesta muualla
Padar

**Padal** on muun muassa seuraavien virolaisten henkilöiden sukunimi:

* Gerli Padar (s. 1979), laulaja
* Ivari Padar (s. 1953), maatalous- ja valtiovarainministeri, europarlamentaarikko
* Martin Padar (s. 1979), judoka
* Tanel Padar (s. 1980), laulaja
Apraksin

**Apraksin** tarkoittaa muun muassa seuraavia:

* ''General-admiral Apraksin'' (ven. Генерал-адмирал Апраксин), Venäjän laivaston Admiral Ušakov -luokan rannikkopanssarilaiva
* Apraksin Dvor (ven. Апраксин Двор), Venäjällä Pietarissa sijaitseva kauppakeskus

## Sukunimi
* Fjodor Apraksin (1661–1728), venäläinen sotapäällikkö, loi Venäjän keisarikunnan laivaston
* Pjotr Apraksin (1659–1728), venäläinen valtiomies ja sotapäällikkö
Triton (1823)

**Triton** oli Ranskan laivaston 74-tykkinen Téméraire-luokan linjalaiva.

## Valmistus

Aluksen kylkikaaret tilattiin 11. elokuuta 1806 Bayonnesta, missä Jean Baudry sahasi ne lokakuusta syyskuuhun 1811. Kaaret olivat vielä 1. helmikuuta 1814 Bayonnessa. Työt keskeytettiin 1814, kun vasta reilu 4/24 aluksesta oli valmiina. Työt jatkuivat marraskuussa 1817. Köli laskettiin Rochefortin laivastontelakalta syyskuussa 1814 nimellä *Vénitien*. Alus laskettiin vesille 22. syyskuuta 1823 ja valmistui joulukuussa 1826. Se oli Rochefortissa parakkina heinäkuusta 1828 huhtikuuhun 1831. Alus otettiin palvelukseen 5. huhtikuuta 1834.

## Palvelus
Alus sijoitettiin 22. syyskuuta 1847 Cherbourgiin uivana patterina. Se oli myöhemmin proomuna ennen palveluksesta poistoa lokakuussa 1847 Toulonissa. Alus kunnostettiin tammikuussa 1848 Brestissä ennen paluuta Cherbourgiin, mistä se hinattiin 4. syyskuuta 1849 Rochefortiin. Alus todettiin käyttökelvottomaksi 5. marraskuuta 1849 ja poistettiin laivastoluettelosta 16. toukokuuta 1850. Marraskuusta 1850 syyskuuhun 1852 alus muutettiin proomuksi Rochefortissa. Se romutettiin 1870.

## Lähteet
*

### Viitteet